2022 ఆసియా క్రీడలు

2022 ఆసియా క్రీడలు, లేక అధికారికంగా 19వ ఆసియా క్రీడలు 23 సెప్టెంబర్ నుండి 8 అక్టోబర్ 2023 వరకు చైనాలోని జెజియాంగ్ ప్రావిన్స్‌లోని హాంగ్‌జౌలో జరుగుతున్న ఆసియా వ్యాప్త బహుళ-క్రీడా ఈవెంట్. దీన్ని హౌజౌన్ 2022 అని కూడా పిలుస్తున్నారు.

వాస్తవానికి 2022 సెప్టెంబర్ 10 నుండి 25 వరకు జరగాల్సి ఉంది, కోవిడ్-19 మహమ్మారి కారణంగా ఆటలు 2023కి వాయిదా పడ్డాయి.  2023లో జరిగే తేదీలు 19 జూలై 2022న ప్రకటించబడ్డాయి. 1990లో బీజింగ్, 2010లో గ్వాంగ్‌జౌ తర్వాత ఆసియా క్రీడలకు ఆతిథ్యమిచ్చిన మూడో చైనా నగరంగా హాంగ్‌జౌ నిలుస్తోంది.

బిడ్డింగ్ ప్రక్రియ 

జెజియాంగ్ ప్రావిన్స్‌లోని హాంగ్‌జౌ నగరం కార్యక్రమం నిర్వహిస్తామని ఒక ప్రతిపాదనను సమర్పించిందని, పాల్గొనడానికి అవసరమైన అన్ని చర్యలను పూర్తి చేసిన ఏకైక నగరం అని చైనీస్ ఒలింపిక్ కమిటీ ధృవీకరించింది. ఈ బిడ్డింగ్ ప్రక్రియ 2015 ఆగస్టులో ముగిసింది. తుర్క్‌మెనిస్తాన్‌లోని అష్గాబాత్‌లో 16 సెప్టెంబర్ 2015న జరిగిన 34వ ఒలింపిక్ కౌన్సిల్ ఆఫ్ ఆసియా జనరల్ అసెంబ్లీలో హాంగ్‌జౌ అధికారికంగా ఆతిథ్య నగరంగా అవార్డు పొందింది.

ఏర్పాట్లు

మార్కెటింగ్

చిహ్నం 
2018 ఆగస్టు 6న హాంగ్‌జౌ కల్చర్ రేడియో టెలివిజన్ గ్రూప్ ప్రధాన కార్యాలయంలో జరిగిన వేడుకలో ఈ క్రీడల చిహ్నం "సర్జింగ్ టైడ్స్" ఆవిష్కరించబడింది; ఇది ఝీజంగ్ సంప్రదాయ చేతి ఫ్యాన్, రన్నింగ్ ట్రాక్, కియాంటాంగ్ నది టైడల్ బోర్, రేడియో తరంగాలను (వైర్‌లెస్ కనెక్టివిటీకి ప్రతీక) పోలి ఉండేలా రూపొందించబడింది. ఈ చిహ్నం "కొత్త యుగంలో ఊపందుకుంటున్న చైనీస్ లక్షణాలతో కూడిన సోషలిజపు ఉన్నతాదర్శాన్ని", "ఒలింపిక్స్ కమిటీ ఆఫ్ ఏషియా యొక్క ఐక్యత, సంఘీభావం, అభివృద్ధిలని" ప్రతిబింబించేలా ఉందని నిర్వహణ కమిటీ పేర్కొంది.  

ఆసియా క్రీడలు